b'\n_START_ARTICLE_\nMadpakke\n_START_PARAGRAPH_\nEn madpakke er en pakke med mad, typisk sm\xc3\xb8rrebr\xc3\xb8d, der medbringes med henblik p\xc3\xa5 at spise den senere, ofte til frokost. _NEWLINE_Maden i madpakken er tit pakket ind i sm\xc3\xb8rrebr\xc3\xb8dspapir ("madpapir") eller s\xc3\xb8lvpapir og kan yderligere v\xc3\xa6re pakket i en madkasse af metal eller plastik specielt beregnet til form\xc3\xa5let eller bare i en plastikpose. Tidligere brugtes en Tejne lavet af tr\xc3\xa6._NEWLINE_I Danmark er det meget normalt at have rugbr\xc3\xb8d med forskelligt p\xc3\xa5l\xc3\xa6g, f.eks.leverpostej, spegep\xc3\xb8lse, rullep\xc3\xb8lse og ost i madpakken. I andre lande er det m\xc3\xa5ske mere normalt med hvidt br\xc3\xb8d.'